ขอคำปรึกษาแพทย์ผู้เชี่ยวชาญค่ะ พอดี ไปบริจาคเลือดมาเมื่อวันที่ 6 สิงหา ปกติไม่เคยปวดแขน นานข้ามวัน แต่รอบนี้ 6วันแล้ว รู้สึก ปวดบริเวณเหนือรอยเข็ม หน้าแขนบวมๆ ตรงรอยเข็มมีเขียวๆ ช้ำๆนิดหน่อย เหยียดแขนไม่ได้ งอแขนตลอดเวลา ทานยาคลายกล้ามเนื้อไป 2วันแล้วไม่ดีขึ้น และประคบร้อนแล้วก็ไม่ดีขึ้น ทำยังไงดีค้ะ
สวัสดีคะ อาการปวดที่เกิดจากการได้รับการเจาะเลือดอาจจะเกิดเนื่องมาจากการบาดเจ็บ ระหว่างที่มีการแทงเข็มให้เลือด หรือ การบอบช้ำของชั้นไขมัน กล้ามเนื้อ และผิวหนังได้ค่ะ ซึ่งปรกติแล้วสามารถจะหายเองได้ค่ะ เนื่องจากว่าจะมีเรื่องของการสร้างเซลเนื้อเยื่อขึ้นมาทดแทนค่ะ จะหายเองได้ค่ะ อาจจะใช้เวลาประมาณสามถึงสี่วันค่ะ แต่ถ้ามีเรื่องของเขียวช้ำบริเวณที่เจาะเลือดอาจจะมีเรื่องของการแตกของเส้นเลือดได้ค่ะ ซึ่งส่วนใหญ่อาจจะใช้เวลา ห้าถึงเจ็ดวันที่สี่ผิวหนังจะจางลงค่ะ เนื่องจากว่าเข็มที่ใช้รับบริจากเลือดเป็นเข็นที่ใหญ่ค่ะ อาจจะทำให้มีอาการปวดได้ค่ะ และเส้นเลือดอาจจะแตกได้ค่ะแนะนำเรื่องของการรับประทานยาแก้ปวด การประคบเย็น และยกแขนสูงก่อนนะค่ะแต่อย่างไรก็ตามควรได้รับการตรวจว่าไม่มีเรื่องของการติดเชื้อที่ผิวหนังค่ะ